Stanovisko Komisie z 22. februára 2005 k žiadostiam Bulharskej a Rumunskej republiky o pristúpenie k Európskej únii /* KOM/2005/0055 v konečnom znení/2 */





[pic] | KOMISIA EURÓPSKYCH SPOLOČENSTIEV | Brusel, 18.4.2005 KOM(2005) 55 v konečnom znení/2 CORRIGENDUM: Considérant 9Concerne toutes les verisons linguistiques STANOVISKO KOMISIE z 22. februára 2005 k žiadostiam Bulharskej a Rumunskej republiky o pristúpenie k Európskej únii STANOVISKO KOMISIE z 22. februára 2005 k žiadostiam Bulharskej a Rumunskej republiky o pristúpenie k Európskej únii KOMISIA EURÓPSKYCH SPOLOČENSTIEV, so zreteľom na Zmluvu o Európskej únii, najmä na jej článok 49, keďže: (1) Bulharská a Rumunská republika požiadali o členstvo v Európskej únii. (2) V stanoviskách z 15. júla 1997 týkajúcich sa Bulharskej a Rumunskej republiky už Komisia mala možnosť vyjadriť svoj názor na určité základné aspekty problémov, ktoré sa objavujú v súvislosti s týmito žiadosťami. (3) Na zasadaní Európskej rady v Kodani v júni 1993 sa po prvýkrát určili politické a hospodárske kritériá a kritérium acquis v súvislosti s členstvom, ktorými sa riadil proces pristúpenia a pravidelné hodnotenia Komisie o pripravenosti Bulharskej a Rumunskej republiky. Politické kritériá si vyžadujú, aby Bulharská a Rumunská republika zabezpečili stabilitu inštitúcií, ktoré sú zárukou demokracie, právneho štátu, ľudských práv a rešpektovania a ochrany menšín; tieto požiadavky sú ako ústavné princípy zahrnuté v Zmluve o Európskej únii a boli zdôraznené v Charte základných práv Európskej únie. Hospodárske kritériá vyžadujú existenciu a fungovanie trhového hospodárstva ako aj schopnosť vyrovnať sa s konkurenčným nátlakom a trhovými silami v rámci Európskej únie. Kritérium acquis sa odvoláva na schopnosť prevziať povinnosti členstva, ktoré vychádzajú z legislatívy Únie, z acquis communautaire, vrátane dodržiavania cieľov politickej, hospodárskej a menovej únie. (4) Podmienky a opatrenia na pristúpenie obidvoch štátov sa prerokovali na konferenciách medzi členskými štátmi a Bulharskou a Rumunskou republikou. (5) V strategickom dokumente o pokroku v prístupovom procese, ktorý bol prijatý 6. októbra 2004, Komisia usúdila, že Bulharská a Rumunská republika splnili politické kritériá. Vzhľadom na pokrok, ktorý obidve krajiny dosiahli, a na uspokojivú bilanciu plnenia ich záväzkov a so zreteľom na ich pokračujúce prípravné práce očakávala, že tieto krajiny splnia hospodárske kritériá a kritérium acquis a budú pripravené na členstvo do 1. januára 2007. Na základe toho Komisia uviedla, že vynaloží všetky sily na to, aby sa splnil cieľ Európskej rady úspešne uzavrieť rokovania s Bulharskou a Rumunskou republikou v roku 2004, na základe ich vlastných zásluh, a aby bola Zmluva o pristúpení podpísaná čo najskôr v roku 2005. (6) Tieto rokovania sa uzavreli v decembri 2004 a je zrejmé, že takto dohodnuté ustanovenia sú spravodlivé a primerané; vzhľadom na to rozšírenie Európskej únie so zachovaním jej vnútornej súdržnosti a dynamizmu umožní, aby sa vo väčšej miere podieľala na rozvíjaní medzinárodných vzťahov. (7) Pri vstupe do Európskej únie Bulharská a Rumunská republika bezvýhradne akceptujú Zmluvu o Ústave pre Európu a pred nadobudnutím jej účinnosti Zmluvu o Európskej únii a Zmluvy o založení Európskych spoločenstiev vrátane všetkých ich cieľov a všetkých rozhodnutí prijatých od nadobudnutia ich účinnosti a zvolených smerovaní v súvislosti s rozvojom a posilnením týchto spoločenstiev a Únie. (8) Základný prvok právneho poriadku zavedeného na základe Zmlúv o založení Európskych spoločenstiev a pri nadobudnutí účinnosti Zmluvy o Ústave pre Európu spočíva v tom, že určité ich ustanovenia a určité zákony, ktoré schválili inštitúcie, sú priamo uplatniteľné, že právo Únie je precedentné vo vzťahu k vnútroštátnym ustanoveniam, ktoré s ním môžu byť v rozpore, a že existujú postupy na zabezpečenie jednotnej interpretácie práva Únie; vstup do Európskej únie zahŕňa uznanie záväzného charakteru týchto pravidiel, ktorých dodržiavanie je nevyhnutné na zaručenie účinnosti a súdržnosti práva Únie. (9) Komisia vyzýva Bulharskú a Rumunskú republiku, aby naďalej dôrazne pokračovali v rozvoji, ktorý je potrebné uskutočňovať v kontexte politických a hospodárskych kritérií na členstvo a vo vzťahu k prijatiu, implementácii a presadzovaniu acquis. Komisia bude pokračovať v podrobnom monitorovaní plnenia záväzkov a povinností, ku ktorým sa zaviazali obidve krajiny, a bude im poskytovať pomoc formou dostupných nástrojov. Na základe priebežného monitorovania si Komisia v zmysle ustanovení Zmluvy o pristúpení, najmä v článku 39 Protokolu o pristúpení, vyhradzuje právo predložiť návrh, ktorým sa odporúča odložiť pristúpenie o jeden rok – na 1. januára 2008, ak sa bude domnievať, že existuje jasný dôkaz o tom, že prípravy na prijatie a implementáciu acquis v Bulharskej a Rumunskej republike sa nachádzajú v takom štádiu, že existuje vážne riziko pre ktorýkoľvek z týchto štátov, že zjavne nebude pripravený na splnenie požiadaviek na členstvo do dátumu pristúpenia – do 1. januára 2007 vo viacerých dôležitých oblastiach vrátane konkrétnych záväzkov a požiadaviek, ktoré sa uplatňujú na Rumunsko v oblasti spravodlivosti a vnútorných vecí a hospodárskej súťaže. Na základe tohto monitorovania si Komisia tiež vyhradzuje právo uplatniť rôzne ochranné doložky predpokladané v Zmluve o pristúpení pre obidve krajiny, ako aj v prípade Rumunska konkrétny mechanizmus pre štátnu pomoc, ktorý sa uvádza v Zmluve o pristúpení, ak táto krajina nebude spĺňať záväzky v súvislosti s bilanciou presadzovania v tejto oblasti. (10) Komisia vyzýva bulharské a rumunské orgány, aby ukončili transponovanie a revíziu acquis pred dátumom pristúpenia, aby sa zabezpečila právna istota pri vykonávaní legislatívy. (11) Jedným z cieľov Európskej únie je prehlbovať solidaritu medzi jej národmi a zároveň rešpektovať ich históriu, kultúru a tradície. (12) Rozšírenie Európskej únie pristúpením Bulharskej a Rumunskej republiky pomôže posilniť zabezpečenie mieru a slobody v Európe. VYDÁVA KLADNÉ STANOVISKO: k pristúpeniu Bulharskej a Rumunskej republiky k Európskej únii. Toto stanovisko je určené Rade Európskej únie. V Bruseli 22. februára 2005. Za Komisiu José Manuel Barroso predseda Za Komisiu Olli Rehn člen Komisie zodpovedný za rozšírenie